הייקן

Haken (נהגה: הֶייקֶן) היא להקת מטאל מתקדם מלונדון שהוקמה בשנת 2007. נכון לשנת 2023, הלהקה הוציאה שבעה אלבומים באורך מלא ומיני-אלבום אחד. הלהקה הוקמה בשנת 2007 על ידי גיטריסט וקלידן להקת To-Mera, ריצ'רד הנשל, ושני חבריו מבית הספר, רוס ג'נינגס (שירה) ומת'יו מרשל (גיטרה). הלהקה השלימה את הרכבה עם קלידן שפגשו דרך האינטרנט, פיטר ג'ונס, חברו הקרוב של ג'ונס, המתופף ריימונד הרן, וגיטריסט נוסף מ- To-Mera שקיבל את תפקיד הבסיסט, תומאס מקלין. הנשל הזכיר במספר מקרים ש"הייקן" הוא שמה של דמות בדיונית אשר הוא וחבריו המציאו בתקופת בית הספר תחת השפעת אלכוהול וקנאביס. הלהקה הקליטה בשנת 2007 דמו שהכיל שתי רצועות, "Snow" ו-"Souls", ולאחר הקלטתו החלה לנגן בהופעות קטנות בלונדון שזכו לביקורות טובות. בשנת 2008 הקליטה הלהקה ארבעה שירים נוספים, "Manifolds", "Blind", Sleeping Thoughts Wake" ו-"Black Seed", ופרסמה את כל שש הרצועות כדמו באורך מלא בשם "Enter the 5th Dimension". בשלב מאוחר יותר בשנת 2008 עזבו מרשל וג'ונס את הלהקה למען קריירות אחרות. צ'ארלס גריפית'ס, גיטריסט הלהקות Linear Sphere ו-Anchorhead, והקלידן דייגו טחיידה הצטרפו כחברים במקומם. לאחר שהחלו לקיים הופעות רבות יותר ברחבי בריטניה חברת התקליטים "Sensory Records" הבחינה בלהקה והציעה לחבריה חוזה הקלטות. הלהקה החלה בהקלטת אלבומה הראשון, "Aquarius", שיצא לאור במרץ 2010. האלבום הוא אלבום קונספט המספר את סיפורה של בת ים שנולדה לזוג בני אנוש. הייקן הוציאה את אלבומה השני, "Visions", באוקטובר 2011. גם אלבום זה הוא אלבום קונספט: האלבום מספר על ילד הרואה בחלומותיו את מותו; עקב אמונתו שזוהי נבואה ממשית הוא מבלה את כל חייו בניסיון לברוח מהמוות. ב-20 ביוני 2013 הודיעה הלהקה על אלבומה השלישי, "The Mountain", שיצא לאור ב-2 בספטמבר תחת חברת ההקלטות הגרמנית "InsideOut Music". בניגוד לשני אלבומיה הראשונים של הלהקה אלבום זה אינו אלבום קונספט המגולל סיפור יחיד, אם כי שיריו מקושרים על ידי נושא אחיד והוא "כיבוש פסגות" והגשמת מטרות אישיות. האלבום עבר מיקסינג ומאסטרניג אצל המפיק ינס בוגרן שעבד על אלבומיהן של להקות מוכרות רבות כגון Opeth, Symphony X, Pain of Salvation ועוד. מספר שבועות לאחר הוצאת אלבומה השלישי הודיעה הלהקה על עזיבתו העתידית של הבסיסט תומאס מקלין לאחר ההופעה המתוכננת בפסטיבל פרוגסטייג' בישראל, פסטיבל שלבסוף התבטל. לאחר מספר מבחני בד התקבל לתפקיד קונר גרין, בסיסט יליד אינדיאנה. המיני-אלבום הראשון של הלהקה, "Restoration", יצא לאור ב-27 באוקטובר 2014 והכיל שלוש רצועות שהן גרסאות מחודשות לשירים מהדמו שלה. המתופף מייק פורטנוי השתתף במיני-אלבום בתו אחד - הוא זה שמכה בגונג בסוף השיר האחרון. ב-9 בפברואר 2016 הודיעה הלהקה על אלבומה הרביעי "Affinity" שיצא ב-29 באפריל, בצמוד ליציאת האלבום הגיעה הלהקה לישראל. בביקור הלהקה בישראל, בנוסף להופעה הרגילה של סיבוב ההופעות של האלבום ביצעה הלהקה את ההופעה האקוסטית הראשונה בתולדותיה, במופע אינטימי למעריצי הלהקה לו הוקצו 150 כרטיסים בלבד (לעומת ההופעה הרגילה לה הוקצו כאלף כרטיסים). בשנת 2017, לרגל יום הולדתו ה-50 של מייק פורטנוי, מתופף דרים ת'יאטר לשעבר, יצאו חברי הלהקה, ביחד עם פורטנוי והגיטריסט אריק ג'ילט למסע הופעות בשם "Mike Portny's Shattered Fortress", במהלכו הם מנגנים את סיפור 12 השלבים (שנכתב על ידי פורטנוי ומגולל את סיפור הגמילה מאלכוהול) במלואו ושירים נוספים של דרים ת'יאטר שנכתבו על ידי פורטנוי. באותו מסע הופעות הגיעה הלהקה להופעה גם בישראל, ב-9 ביולי 2017. בשנת 2022 הודיעה הלהקה על עזיבתו של טחיידה, קלידן הלהקה, עקב "הבדלים בחזון המוזיקלי". הוא הוחלף בקלידן הראשון של הלהקה, פיטר ג'ונס, שהשתתף ביצירת האלבום השביעי, "Fauna", שיצא לאור ב-3 במרץ 2023. אלבומי הלהקה זכו לרוב לביקורות חיוביות מאוד ממגוון מגזינים ואתרי מוזיקה. כמו כן, לאחר הצטרפותה לחברת ההקלטות "InsideOut Music" הלהקה, בנוסף לקיומן של הופעות עצמאיות, פתחה הופעות של להקות מוכרות כגון King's X ו- Bigelf וקיימה ברחבי בריטניה סבב הופעות משותף ביחד עם Leprous – כולן מיוצגות על ידי הלייבל. כמו כן, מתופף להקת Dream Theater לשעבר מייק פורטנוי וקלידנה בהווה ג'ורדן רודס ציינו שאלבומה השלישי של הייקן, "The Mountain", הוא אחד מעשרת האלבומים האהובים עליהם לשנת 2013. רוס ג'נינגס - שירה (2007 - היום) ריצ'רד הנשל - גיטרות וקלידים (2007 - היום) ריימונד הרן - תופים, טובה וקולות רקע (2007 - היום) צ'ארלס גריפית'ס - גיטרות (2008 - היום) פיטר ג'ונס - קלידים וקולות רקע (2007 - 2008, 2022 - היום) קונר גרין - גיטרה בס וקולות רקע (2014 - היום) תומאס מקלין - גיטרה בס (2007 - 2013) מת'יו מרשל - גיטרה (2007 - 2008) דייגו טחיידה - קלידים וקולות רקע (2008 - 2022) מדיה וקבצים בנושא הייקן בוויקישיתוף אתר האינטרנט הרשמי של הייקן (באנגלית) הייקן, ברשת החברתית פייסבוק הייקן, ברשת החברתית אקס (טוויטר) הייקן, ברשת החברתית אינסטגרם הייקן, סרטונים בערוץ היוטיוב הייקן, באתר אפל מיוזיק (באנגלית) הייקן, באתר ספוטיפיי הייקן, באתר סאונדקלאוד (באנגלית) הייקן, באתר Last.fm (באנגלית) הייקן, באתר AllMusic (באנגלית) הייקן, באתר MusicBrainz (באנגלית) הייקן, להקה באתר Encyclopedia Metallum (באנגלית) הייקן, באתר דיזר הייקן, באתר Discogs (באנגלית) הייקן, באתר Songkick (באנגלית) הייקן, באתר Genius הייקן, באתר בנדקמפ הייקן, באתר בילבורד (באנגלית) הייקן, באתר אמזון מיוזיק עמוד הפייסבוק הרשמי של הלהקה (באנגלית) אורי ברייטמן, הייקן אקווריוס - Haken Aquarius באתר רוק-מתקדם, 4 בפברואר 2011 אורי ברייטמן, הייקן - חזיונות / ויז'נס - Visions - Haken באתר רוק-מתקדם 15 באוקטובר 2011 אורי ברייטמן, הייקן דה מאונטיין - ביקורת אלבום - Haken - The Mountain באתר רוק-מתקדם 12 באוקטובר 2013 Schetter, Michael (11 באוגוסט 2011). "Haken/To-Mera interview with Richard Henshall and Tom MacLean". ProgSphere. Sankt Goarshausen. נבדק ב-15 בנובמבר 2014. {{cite web}}: (עזרה) Francis, Basil. "Haken (Richard Henshall)". Dutch Progressive Rock Page. אורכב מ-המקור ב-2014-11-29. נבדק ב-15 בנובמבר 2014. {{cite web}}: (עזרה) Serafine, Frank (23 בספטמבר 2011). "Haken Explains Story Behind "Visions," Favorite Bands, And Musical Training". MetalUnderground. Atlanta, Georgia, USA. נבדק ב-14 ביוני 2015. {{cite web}}: (עזרה) Pennington, Andrew. "A Towering Experience – An Interview With Haken". Ghost Cult Magazine. נבדק ב-14 ביוני 2015. {{cite web}}: (עזרה) Mike Portnoy’s Shattered Fortress Setlist at Havana Music Club, Tel Aviv, setlist.fm (באנגלית)